CELEX: 32013R0194
Language: sl
Date: 2013-03-06 00:00:00
Title: Izvedbena uredba Komisije (EU) št. 194/2013 z dne 6. marca 2013 o določitvi dodelitvenega koeficienta za razpoložljive količine izvenkvotnega sladkorja za prodajo na trgu Unije po znižani presežni dajatvi v tržnem letu 2012/2013

7.3.2013   
            
            
               SL
            
            
               Uradni list Evropske unije
            
            
               L 64/3
            
         IZVEDBENA UREDBA KOMISIJE (EU) št. 194/2013
   z dne 6. marca 2013
   o določitvi dodelitvenega koeficienta za razpoložljive količine izvenkvotnega sladkorja za prodajo na trgu Unije po znižani presežni dajatvi v tržnem letu 2012/2013
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode (Uredba o enotni SUT) (1),
   ob upoštevanju Izvedbene uredbe Komisije (EU) št. 131/2013 z dne 15. februarja 2013 o posebnih ukrepih glede dajanja izvenkvotnega sladkorja in izoglukoze na trg Unije z znižanimi presežnimi dajatvami v tržnem letu 2012/2013 (2) ter zlasti člena 5 Uredbe,
   ob upoštevanju naslednjega:
   
               (1)
            
            
               Količine, zajete v vlogah za dovoljenja za izvenkvotni sladkor, predloženih od 19. februarja 2013 do 26. februarja 2013 in sporočenih Komisiji od 26. februarja 2013 do 1. marca 2013 presegajo mejo, določeno v členu 1 Izvedbene uredbe (EU) št. 131/2013.
            
         
               (2)
            
            
               Zato je v skladu s členom 5 Izvedbene uredbe (EU) št. 131/2013 treba določiti dodelitveni koeficient, ki ga države članice upoštevajo pri vseh sporočenih vlogah za izdajo dovoljenja.
            
         
               (3)
            
            
               Da bi zagotovili učinkovito upravljanje ukrepa, bi morala ta uredba začeti veljati dan po objavi v Uradnem listu Evropske unije –
            
         SPREJELA NASLEDNJO UREDBO:
   Člen 1
   Količine, za katere je bilo zaprošeno v vlogah za dovoljenja za izvenkvotni sladkor, predloženih v skladu z Izvedbeno uredbo (EU) št. 131/2013 od 19. februarja 2013 do 26. februarja 2013 in sporočenih Komisiji od 26. februarja 2013 do 1. marca 2013, se pomnožijo z dodelitvenim koeficientom 10,916379 %.
   Člen 2
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 6. marca 2013
      
         
            Za Komisijo V imenu predsednika
         
         José Manuel SILVA RODRÍGUEZ
         
            Generalni direktor za kmetijstvo in razvoj podeželja
         
      
   
   
      (1)  UL L 299, 16.11.2007, str. 1.
   
      (2)  UL L 45, 16.2.2013, str. 1.